Բրոդ Պիկ

**Բրոդ Պիկ**  (, լեռնագագաթ Կարակորում լեռնային համակարգում, ծովի մակարդակից 8051 մ բարձրության վրա, աշխարհի ութհազարական լեռների շարքում տասներկուերորդ լեռնագագաթն է և Կարակորում լեռնային համակարգի երրորդ ամենաբարձր գագաթը։

## Տեղադրություն
Բրոդ Պիկ լեռնագագաթը տարածված է Պակիստանի Գիլգիտ-Բալթիստան և Չինաստանի Սինծիան նահանգներում։ Գագաթնակետը գտնվում է Կարակորումի հարավ-արևելքում, Չոգորի լեռից 8 կմ հեռավորության վրա։ Այն պատկանում է Բալտորո Մուզտաղ լեռնաշղթային և բազմագագաթ Գաշերբրում լեռնազանգվածի մաս է կազմում։ Այն բաղկացած է երկու գագաթներից, որոնց բարձրությունը գերազանցում է 8 կմ-ը։

## Պատմություն
Այս լեռան առաջին վերելքը տեղի է ունեցել 1957 թվականի հունիսին, որը կատարել են Ֆրից Վինտերշտելլերը, Մարկուս Շմուկը, Կուրտ Դիմբերգերը և Հերման Բուլը՝ ավստրիական արշավախմբի կազմում։

## Իրադարձություններ
*1954 թվական, առաջին վերելքի փորձը Կառլ Հերլիգկոֆերի (Արևմտյան Գերմանիա) գլխավորությամբ։ Նրա արշավախմբի սկզբնական նպատակը Հիդեն Պիկն է եղել, բայց նա չի կարողացել համոզել բեռնակիրներին տեղափոխել բեռները Կոնկորդիայից այն կողմ՝ Բալտորո սառցադաշտի վերև։ Հետևաբար, թիմը տեղափոխել է բեռները և փորձել վերելք կատարել հարավ-արևմուտքից՝ Բրոդ Պիկ սառցադաշտի ստորին հատվածով։ Նրանց փորձը անհաջող է ստացվել փոթորկալից եղանակի և ցածր ջերմաստիճանի պատճառով։
*1957 թվական՝ առաջին վերելք։
*1988 թվական՝ առաջին ձմեռային վերելքի փորձ․ 1988 թվականի մարտի 6-ին։ լեհ լեռնագնաց Մաչեյ Բերբեկան բարձրացել է Բրոդ Պիկի 8035 մ բարձրության վրա գտնվող Ռոքի Սամիթ գագաթը։
*2005 թվական՝ հարավ-արևմտյան կողմով առաջին անցումը ալպիական ոճով կատարել են Դենիս Ուրուբկոն և Սերգեյ Սամոյլովը։
*2007 թվականի հուլիսին ավստրիական լեռնագնացների խումբը բարձրացել է Բրոդ Պիկ և 8000 մետրից ավելի բարձրությունից դուրս է բերել Մարկուս Կրոնթալերի մարմինը, որը մահացել է լեռան վրա մեկ տարի առաջ։
*2008 թվականին ֆրանսիացի լեռնագնաց Էլիզաբեթ Ռևոլը 16 օրվա ընթացքում առանց լրացուցիչ թթվածնի օգնության մենակ է վերելք կատարել Բրոդ Պիկ։
*2009 թվականին իտալացի ալպինիստուհի Քրիստինա Կաստանյան Բրոդ Պիկից գլորվել է անդունդը իջնելու ժամանակ։ Ինքը՝ Քրիստինան, վերելքից առաջ այսպիսի բովանդակությամբ գրառում է արել. «Եթե ինձ հետ ինչ-որ բան պատահի, թողեք մնամ այնտեղ, որտեղ Սարը կանչել է ինձ»:
*2013 թվական՝ առաջին ձմեռային վերելքը․ 2013 թվականի մարտի 5-ին լեհ լեռնագնացներ Մաչեյ Բերբեկան, Ադամ Բիելեցկին, Տոմաշ Կովալսկին և Արթուր Մալեկը իրականացրել են Բրոդ Պիկի առաջին ձմեռային վերելքը: 58-ամյա Բերբեկան և 27-ամյա Կովալսկին անհետ կորել են իջնելու ժամանակ և մարտի 8-ին համարվել են մահացած։
*2013 թվականի հուլիսի 16-ին Այդին Բոզորգիից, Պույա Քեյվանից և Մոջտաբա Ջարահիից բաղկացած իրանական արշավախումբը լեռան հարավարևմտյան լանջին ստեղծել են նոր երթուղի: Երթուղին անվանվել են իրանական երթուղի: Իրանցի լեռնագնացները մահացել են Բրոդ Պիկի գագաթից իջնելու ժամանակ։
*2015 թվականի հուլիսի 25-ին լեհ լեռնագնաց Անջեյ Բարգիելը դարձԵԼ Է պատմության մեջ առաջին մարդը, որը դահուկներով իջել է Բրոդ Պիկից։

## Գրականություն
* Richard Sale. *Broad Peak*, 2004. English published by Carreg Ltd in the UK. ISBN 0-9538631-1-5
* Marcus Schmuck . *Broad Peak 8047m* Meine Bergfahrten mit Hermann Buhl, 1958. German published by Verlag «Das Bergland-buch» in Salzburg/Stuttgart.

## Ծանոթագրություններ

## Արտաքին հղումներ
* First Ascent: The official Website of the Austrian OEAV Karakoram expedition 1957 on BroadPeak.org
* Some History of Broad Peak on EverestNews.com
* 
* Northern Pakistan detailed placemarks in Google Earth 
* Summitpost.org

Կատեգորիա:Ասիայի լեռներ
Կատեգորիա:Լեռներ այբբենական կարգով
Կատեգորիա:Չինաստանի աշխարհագրություն
Կատեգորիա:Չինաստանի լեռնագագաթներ
Կատեգորիա:Չինաստանի լեռներ
Կատեգորիա:Պակիստանի լեռնագագաթներ
Կատեգորիա:Պակիստանի լեռներ